Diari Oficial de la Generalitat Valenciana


Sumari del DOGV 6297, del 25-06-2010 (2010/7265)

RESOLUCIÓ de 23 de juny de 2010, de la presidenta de l'Agència Valenciana del Turisme, per la qual es concedixen beques per a la realització de pràctiques professionals a l'Agència Valenciana del Turisme durant l'exercici 2010/2011.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6297

Data del DOGV
:   25-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7265


Data del document
:   23-06-2010

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 23 de juny de 2010, de la presidenta de l'Agència Valenciana del Turisme, per la qual es concedixen beques per a la realització de pràctiques professionals a l'Agència Valenciana del Turisme durant l'exercici 2010/2011. [2010/7265]
Antecedents de fet
1. En data 23 de març de 2010 es va publicada, en el Diari Oficial de la Comunitat Valenciana, la Resolució de 8 de març de 2010, de la presidenta de l'Agència Valenciana del Turisme, per la qual es convoca la concessió de beques per a la realització de pràctiques professionals a l'Agència Valenciana del Turisme durant l'exercici 2010/2011.
2. Avaluades les sol·licituds, les distintes comissions avaluadores, d'acord amb el que establix la base sèptima, apartat 12, de la mencionada resolució, han elevat la corresponent proposta de resolució a la presidenta de l'Agència Valenciana del Turisme.
Fonaments jurídics
1. La competència per a resoldre este procediment correspon a la presidenta de l'Agència Valenciana del Turisme, d'acord amb el que disposa la base novena, apartat 3, de la resolució de convocatòria.
2. En la tramitació d'este procediment s'ha respectat el que disposa l'esmentada resolució, el Decret 132/2009, de 4 de setembre, del Consell, pel qual es regula la concessió de beques, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la Llei 38/2003, de 17 de novembre, General de Subvencions, i la resta de normes aplicables de manera general i pertinent.
Vistos els anteriors antecedents de fet i fonaments de dret, resolc:
Primer
Concedir 15 beques per a la realització de pràctiques professionals a l'Agència Valenciana del Turisme, a les persones que apareixen relacionades en l'annex I de la present resolució.
Segon
El període de duració de la beca comprendrà des de l'1 de juliol de 2010 i finalitzarà el 31 de juny de 2011, sempre que existisca crèdit adequat i suficient en este últim exercici.
Tercer
Nomenar integrants de la borsa de reserva prevista en la base sèptima, apartat 12, de la resolució de convocatòria a les persones que apareixen relacionades en l'annex II, en l'orde que allí s'establix, d'acord amb el resultat de la valoració.
Quart
Desestimar les sol·licituds de les persones relacionades en l'annex III de la resolució, pels motius que s'hi descriuen.
Quint
Els beneficiaris, així com els aspirants inclosos en la borsa de reserva, en el cas que se'ls concedisca una beca, estan obligats al compliment del que establixen les bases de la convocatòria.
Contra la present resolució que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, o bé un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No es poden simultaniejar ambdós recursos i sense perjuí que s'utilitze qualsevol altra via que es considere oportuna.
València, 23 de juny de 2010.- La presidenta de l'Agència Valenciana del Turisme: Belén Juste Picó.